BILAG I: Landespecifik vurdering af udkastene til budgetplaner

Medlemsstater omfattet af den forebyggende del af stabilitets- og vækstpagten

Planer, som sikrer overensstemmelse med medlemsstatens forpligtelser

Kommissionen finder overordnet set, at det udkast til budgetplan, som Tyskland har forelagt, er i overensstemmelse med bestemmelserne i stabilitets- og vækstpagten. Kommissionen opfordrer myndighederne til at gennemføre budgettet for 2020. I betragtning af Tysklands gunstige budgetsituation opfordrer Kommissionen myndighederne til at afholde ekstra udgifter til at opnå en vedholdende opadgående trend i de private og offentlige investeringer, særligt på regionalt og kommunalt plan, og til at målrette den investeringsrelaterede økonomiske politik mod uddannelse, forskning og innovation, digitalisering og bredbånd med meget høj kapacitet, bæredygtig transport samt energinet og boliger til overkommelige priser, idet der tages hensyn til regionale forskelle, som henstillet af Rådet i forbindelse med det europæiske semester. Kommissionen finder også, at Tyskland har gjort visse fremskridt med hensyn til den strukturelle del af de finanspolitiske henstillinger, som er indeholdt i Rådets henstilling af 9. juli 2019 som led i det europæiske semester, og opfordrer myndighederne til at fortsætte indsatsen. En omfattende beskrivelse af de fremskridt, der er gjort med gennemførelsen af de landespecifikke henstillinger, vil blive udarbejdet i landerapporterne 2020 og vurderet i forbindelse med de landespecifikke henstillinger, som Kommissionen fremsætter forslag til i foråret 2020.

Kommissionen finder overordnet set, at det udkast til budgetplan, som Irland har forelagt, er i overensstemmelse med bestemmelserne i stabilitets- og vækstpagten. Kommissionen opfordrer myndighederne til at gennemføre budgettet for 2020 og til at anvende alle ekstraordinære indtægter til at reducere den offentlige gældskvote yderligere. Kommissionen finder desuden, at Irland har gjort begrænsede fremskridt for så vidt angår den strukturelle del af de finanspolitiske henstillinger, som er indeholdt i Rådets henstilling af 9. juli 2019 som led i det europæiske semester, og opfordrer derfor myndighederne til at øge tempoet for indsatsen. En omfattende beskrivelse af de fremskridt, der er gjort med gennemførelsen af de landespecifikke henstillinger, vil blive udarbejdet i landerapporterne 2020 og vurderet i forbindelse med de landespecifikke henstillinger, som Kommissionen fremsætter forslag til i foråret 2020.

Kommissionen finder overordnet set, at det udkast til budgetplan, som Grækenland har forelagt, er i overensstemmelse med bestemmelserne i stabilitets- og vækstpagten. I 2020 forventes Grækenland at opfylde sin mellemfristede budgetmålsætning. Grækenland anses desuden for at overholde målet om et primært overskud på 3,5 % af BNP, som overvåges inden for rammerne af den skærpede overvågning. Kommissionen opfordrer derfor myndighederne til at gennemføre budgettet for 2020. I juli 2019 modtog Grækenland en rådshenstilling om at "opnå en holdbar økonomisk genopretning og rette op på de uforholdsmæssigt store makroøkonomiske ubalancer ved at fortsætte og gennemføre reformer, som er i tråd med de tilsagn, som Grækenland afgav efter programmets afslutning på mødet i Eurogruppen den 22. juni 2018." Gennemførelsen af denne henstilling overvåges inden for rammerne af den skærpede overvågning.

Kommissionen finder overordnet set, at det udkast til budgetplan, som Cypern har forelagt, er i overensstemmelse med bestemmelserne i stabilitets- og vækstpagten. Kommissionen opfordrer myndighederne til at gennemføre budgettet for 2020. Kommissionen finder desuden, at Cypern har gjort begrænsede fremskridt for så vidt angår den strukturelle del af de finanspolitiske henstillinger, som er indeholdt i Rådets henstilling af 9. juli 2019 som led i det europæiske semester, og opfordrer derfor myndighederne til at øge tempoet for indsatsen. En omfattende beskrivelse af de fremskridt, der er gjort med gennemførelsen af de landespecifikke henstillinger, vil blive udarbejdet i landerapporterne 2020 og vurderet i forbindelse med de landespecifikke henstillinger, som Kommissionen fremsætter forslag til i foråret 2020.

Kommissionen finder overordnet set, at det udkast til budgetplan, som Litauen har forelagt, er i overensstemmelse med bestemmelserne i stabilitets- og vækstpagten. Kommissionen opfordrer myndighederne til at gennemføre budgettet for 2020. Kommissionen finder også, at Litauen har gjort visse fremskridt med hensyn til den strukturelle del af de finanspolitiske henstillinger, som er indeholdt i Rådets henstilling af 9. juli 2019 som led i det europæiske semester, og opfordrer myndighederne til at fortsætte indsatsen. En omfattende beskrivelse af de fremskridt, der er gjort med gennemførelsen af de landespecifikke henstillinger, vil blive udarbejdet i landerapporterne 2020 og vurderet i forbindelse med de landespecifikke henstillinger, som Kommissionen fremsætter forslag til i foråret 2020.

Kommissionen finder overordnet set, at det udkast til budgetplan, som Luxembourg har forelagt, er i overensstemmelse med bestemmelserne i stabilitets- og vækstpagten. Kommissionen opfordrer myndighederne til at gennemføre budgettet for 2020. Kommissionen finder desuden, at Luxembourg har gjort begrænsede fremskridt for så vidt angår den strukturelle del af den finanspolitiske henstilling, som er indeholdt i Rådets henstilling af 9. juli 2019 som led i det europæiske semester, og opfordrer derfor myndighederne til at øge tempoet for indsatsen. En omfattende beskrivelse af de fremskridt, der er gjort med gennemførelsen af de landespecifikke henstillinger, vil blive udarbejdet i landerapporterne 2020 og vurderet i forbindelse med de landespecifikke henstillinger, som Kommissionen fremsætter forslag til i foråret 2020.

Kommissionens finder overordnet set, at det udkast til budgetplan, som Malta har forelagt, er i overensstemmelse med bestemmelserne i stabilitets- og vækstpagten. Kommissionen opfordrer myndighederne til at gennemføre budgettet for 2020. Kommissionen finder desuden, at Malta har gjort begrænsede fremskridt for så vidt angår den strukturelle del af de finanspolitiske henstillinger, som er indeholdt i Rådets henstilling af 9. juli 2019 som led i det europæiske semester, og opfordrer derfor myndighederne til at øge tempoet for indsatsen. En omfattende beskrivelse af de fremskridt, der er gjort med gennemførelsen af de landespecifikke henstillinger, vil blive udarbejdet i landerapporterne 2020 og vurderet i forbindelse med de landespecifikke henstillinger, som Kommissionen fremsætter forslag til i foråret 2020.

Kommissionens finder overordnet set, at det udkast til budgetplan, som Nederlandene har forelagt, er i overensstemmelse med bestemmelserne i stabilitets- og vækstpagten. Kommissionen opfordrer myndighederne til at gennemføre budgettet for 2020. I betragtning af Nederlandenes gunstige budgetsituation opfordrer Kommissionen myndighederne til at afholde ekstra udgifter til støtte for en opadgående trend i investeringer og til at målrette den investeringsrelaterede økonomiske politik mod forskning og udvikling, navnlig i den private sektor, vedvarende energi, energieffektivitet og strategier til reduktion af drivhusgasemissioner samt afhjælpning af transportflaskehalse som henstillet af Rådet i forbindelse med det europæiske semester. Kommissionen finder, at Nederlandene har gjort visse fremskridt med hensyn til den strukturelle del af de finanspolitiske henstillinger, som er indeholdt i Rådets henstilling af 9. juli 2019 som led i det europæiske semester, og opfordrer myndighederne til at fortsætte indsatsen. En omfattende beskrivelse af de fremskridt, der er gjort med gennemførelsen af de landespecifikke henstillinger, vil blive udarbejdet i landerapporterne 2020 og vurderet i forbindelse med de landespecifikke henstillinger, som Kommissionen fremsætter forslag til i foråret 2020.

Kommissionens finder overordnet set, at det udkast til budgetplan, som Østrig har forelagt, er i overensstemmelse med bestemmelserne i stabilitets- og vækstpagten, idet den samtidig anerkender budgetantagelsen om en uændret politik. Kommissionen finder desuden, at Østrig har gjort begrænsede fremskridt for så vidt angår den strukturelle del af de finanspolitiske henstillinger, som er indeholdt i Rådets henstilling af 9. juli 2019 som led i det europæiske semester, og opfordrer derfor myndighederne til at øge tempoet for indsatsen. En omfattende beskrivelse af de fremskridt, der er gjort med gennemførelsen af de landespecifikke henstillinger, vil blive udarbejdet i landerapporterne 2020 og vurderet i forbindelse med de landespecifikke henstillinger, som Kommissionen fremsætter forslag til i foråret 2020.

Planer, som sikrer bred overensstemmelse med medlemsstatens forpligtelser

Kommissionen finder overordnet set, at det udkast til budgetplan, som Estland har forelagt, sikrer bred overensstemmelse med bestemmelserne i stabilitets- og vækstpagten. Kommissionen opfordrer derfor myndighederne til at være rede til at træffe de nødvendige foranstaltninger under den nationale budgetprocedure for at sikre, at 2020-budgettet overholder stabilitets- og vækstpagtens regler. En omfattende beskrivelse af de fremskridt, der er gjort med gennemførelsen af de landespecifikke henstillinger, vil blive udarbejdet i landerapporterne 2020 og vurderet i forbindelse med de landespecifikke henstillinger, som Kommissionen fremsætter forslag til i foråret 2020.

Kommissionen finder overordnet set, at det udkast til budgetplan, som Letland har forelagt, sikrer bred overensstemmelse med bestemmelserne i stabilitets- og vækstpagten. Denne vurdering afhænger imidlertid af den aktuelle antagelse om, at Letland vil være tæt på sin mellemfristede budgetmålsætning. Hvis antagelsen ikke bekræftes i fremtidige vurderinger af overensstemmelsen med kravene under den forebyggende del, skal der i den overordnede vurdering af overensstemmelsen tages hensyn til, hvor meget der afviges fra de af Rådet fastsatte krav. Kommissionen opfordrer myndighederne til at være rede til at træffe de nødvendige foranstaltninger under den nationale budgetprocedure for at sikre, at 2020-budgettet overholder stabilitets- og vækstpagtens regler. Kommissionen finder også, at Letland har gjort visse fremskridt med hensyn til den strukturelle del af de finanspolitiske henstillinger, som er indeholdt i Rådets henstilling af 9. juli 2019 som led i det europæiske semester, og opfordrer myndighederne til at fortsætte indsatsen. En omfattende beskrivelse af de fremskridt, der er gjort med gennemførelsen af de landespecifikke henstillinger, vil blive udarbejdet i landerapporterne 2020 og vurderet i forbindelse med de landespecifikke henstillinger, som Kommissionen fremsætter forslag til i foråret 2020.

Planer med risiko for manglende overensstemmelse med medlemsstatens forpligtelser

Kommissionens finder overordnet set, at der er risiko for, at det udkast til budgetplan, som Belgien har forelagt, ikke er i overensstemmelse med bestemmelserne i stabilitets- og vækstpagten, idet den samtidig anerkender budgetantagelsen om en uændret politik. Ifølge Kommissionens prognose er der navnlig risiko for en væsentlig afvigelse fra den påkrævede tilpasning i retning af den mellemfristede budgetmålsætning i 2019 og 2020. Derudover forventes Belgien hverken at overholde gældsreduktionsmålet i 2019 eller 2020. Kommissionen finder desuden, at Belgien har gjort begrænsede fremskridt for så vidt angår den strukturelle del af de finanspolitiske henstillinger, som er indeholdt i Rådets henstilling af 9. juli 2019 som led i det europæiske semester, og opfordrer derfor myndighederne til at øge tempoet for indsatsen. En omfattende beskrivelse af de fremskridt, der er gjort med gennemførelsen af de landespecifikke henstillinger, vil blive udarbejdet i landerapporterne 2020 og vurderet i forbindelse med de landespecifikke henstillinger, som Kommissionen fremsætter forslag til i foråret 2020. Kommissionen opfordrer myndighederne til at træffe de fornødne foranstaltninger under den nationale budgetprocedure til at sikre, at budgettet for 2020 overholder stabilitets- og vækstpagten, og til at anvende eventuelle ekstraordinære indtægter til at fremskynde nedbringelsen af den offentlige gældskvote.

Kommissionens finder overordnet set, at der er risiko for, at det udkast til budgetplan, som Spanien har forelagt, ikke er i overensstemmelse med bestemmelserne i stabilitets- og vækstpagten, idet den samtidig anerkender budgetantagelsen om en uændret politik. Ifølge Kommissionens prognose er der navnlig risiko for en væsentlig afvigelse fra den påkrævede tilpasningssti i retning af den mellemfristede budgetmålsætning. Spanien forventes desuden ikke at gøre tilstrækkelige fremskridt med overholdelsen af gældsreduktionsmålet i 2019 og 2020. Kommissionen finder også, at Spanien har gjort begrænsede fremskridt for så vidt angår den strukturelle del af de finanspolitiske henstillinger, som er indeholdt i Rådets henstilling af 9. juli 2019 som led i det europæiske semester. Den opfordrer derfor myndighederne til at øge tempoet for indsatsen. En omfattende beskrivelse af de fremskridt, der er gjort med gennemførelsen af disse henstillinger, vil blive udarbejdet i landerapporten 2020 og vurderet i forbindelse med de landespecifikke henstillinger, som Kommissionen fremsætter forslag til i foråret 2020. Kommissionen opfordrer myndighederne til at træffe de fornødne foranstaltninger under den nationale budgetprocedure til at sikre, at budgettet for 2020 overholder stabilitets- og vækstpagten, og til at anvende eventuelle ekstraordinære indtægter til at fremskynde nedbringelsen af den offentlige gældskvote.